Fríggadagur 4. apríl. Miðstigsflokkurin í leiklist framførdi hesar leikir: Vitjan á náttartíð eftir Jane Anderson. Ein maður vaknar av einum skoti. Konan vil bara sova víðari. Tankarnir fara at mala og knappliga gongur ein fremmandur ígjøgnum sovikamarið. Hetta vekir nakað ókent í manninum. Maðurin eftir Ferenc Molnar. Tvær sera ymiskar kvinnur stríðast um sama mann: ein ung, gift og naiv kvinna og ein tekkilig diva. Ella er alt bara ein misskiljing–er alt í veruleikanum pent, gott og normalt? Emmusa ból og biti eftir Árna Ibsen. Knút er vaksin upp í gistingarhúsinum hjá Emmu, sum at kalla brúkar hann sum træl. Tá eitt yuppie-par sunnanífrá kemur at vitja, blómar kærleikin óvæntað, og Knút fær ein nýggjan kjans í lívinum. Men so má onkur yvirtaka hansara lív. Ouch! Retrospekt. Leikararnir hava sjálvir skrivað leikritið. Nøkur fólk fáa somu lívsbroytandi uppliving, tá eitt bankarán verður framt. Men hvørji eru hesi fólkini, og hvat kunnu umstøður fáa vanlig menniskju til? Vár í Hoydølum Fríggjadagin 28. mars. Í farnu viku fingu vit ársins fyrstu várstrálir eftir langan og drúgvan vetur við skriði og stormi av landsynningi og nógvum avfalli. Dalurin tóktist lata seg úr sínum vetrarbúna og anda djúpt inn ta føgru, kláru várluftina. Fríggjadagin vóru hesar myndirnar tiknar av næmingum og lærarum, ið ikki vildu sita inni í góðveðrinum, men nutu veðrið og løtuna við at flyta undirvísingina útum. Stórt tiltak á Hálsi Týsdagin 18. mars skipaði samstarvsnevnd skúlans fyri serligum tiltaki fyri allar næmingar. Eingin visti av nøkrum, tá boð komu um, at øll skuldu møta í høllini á Hálsi kl. 10.00. Á skránni var fyrlestur við Súna Poulsen, sum tosaði um hvussu ungdómar eiga at fyrihalda seg til ymiskar "trupulleikar", teir kunnu koma út fyri. Síðani var rokktónleikur á skránni, við bólkinum Punjab. Og at enda Jákup Veyhe, sum greiddi frá um tíð sína sum studentaskúlanæmingur, umframt at áhoyrararnir hoyrdu framtíðar part av "Mórugøtu". Høllin var sjálvandi á gosi. Tiltakið var liðugt kl. 11.30–og fólk fóru oman á skúlan aftur. Sjónleikir á skránni í Hoydølum Týskvøldið 25. mars kl 19: 00 hevur 13 abpu hesar framførslur: "Sherlok Holmes", "Fjald sár" og skemtileikurin "Matstovan" Hóskvøldið 27. mars kl 19: 00 hevur flokkurin 13 ð hesar framførslur: "Ævintýrið um tríggjar brøður eftir gandakallin Barden Beedle", "Eg", "At vera ella ei", "Vinir", og skemti-filmurin "Fiskanna harri" Allar framførslur verða í samkomuhøllini. Ókeypis atgongd. Øll eru hjartaliga vælkomin. Serstakur teigur í umsóknarblaðnum er tilskilaður serflokkin. Møguleiki er fyri, at skúlatilboðið verður samskipað við eitt bú- og frítíðartilboð, og tí verður heitt á umsøkjarar um at tilskila í umsóknarblaðnum, um tey er áhugað í hesum. Tey, ið ynskja nærri kunning um henda komandi flokkin, eru vælkomin at venda sær til skúlan. Umsóknarfreist og umsóknarbløð til skúlaárið 2014-2015 Umsóknarfreistin at søkja inn á Føroya Studentaskúla og HF-skeið er 15. mars 2014. Oyðiblað og vegleiðing eru á leinkjuni niðanfyri: Hóskvøldið 6. mars kl. 19.00-21.00 skipaði skúlin fyri almennum kunningartiltaki um lestrarleiðirnar. Fyrst varð ein yvirskipað kunning um breytirnar og leiðirnar. Síðani fóru umsøkjarar, foreldur og avvarðandi runt á skúlanum til framløgur um lestrarleiðirnar, har høvi var at seta lærarum og lestrarvegleiðarum spurningar. Naser Khader í Hoydølum Fríggjadagin 21/2 var forkunnugur fyrilestur á skúlanum, tá kendi danski politikarin Naser Khader var á vitjan. Hann tosaði um og greiddi frá um sín uppvøkstur í Danmark, sum tilflytari úr Sýria, og hvussu hansara tilvera í Danmark hevur ávirkað hansara samleika. Spyrjihugurin hjá áhoyrarunum var stórur, og sum heild fingu luttakaranir eina góða upplýsandi løtu saman við fyrlestrahaldaranum. Jógvan Mellemgaard, Aksel Flagstad Berg og Heini Høgnason Næmingar okkara aftur góð úrtslit í Georg Mohr-kappingini Aftur í ár hava fleiri av næmingum okkara klárað seg sera væl í støddfrøðikappingini Georg Mohr. Heini Høgnason, sum kom sera langt í kappingini í fjør, og Torkil Jespersen eru ímillum 22 vinnarar úr Føroyum og Danmark. Minningardagur um Holocaust og fólkadráp 27 januar er altjóða minningardagur um Holocaust og fólkadráp. Í viku 5 eru tvær framsýningar um evnið á skúlanum. Bókasavnsvørðarnir á skúlanum vísa fram tilfar um evnið sum bókasavnið eigur, og Amnesty í Føroyum stendur fyri framsýning á skúlanum-myndir sum lýsa mál sum tey arbeiða við, og list sum er sprottin úr evninum. Fyri at allir uml. 800 næmingarnir kundu koma til, vóru fyrilestrarnir hildnir samstundis í samkomuhøllini og fimleikahøllini, og í fleiri umførum. Lestrar og skilhaldsreglur Lestrarskyldur og skilhaldsskyldur á Føroya Studentaskúla og HF-skeiði í Hoydølum koma í gildi 1. januar 2014.